**M E G Á L L A P O D Á S**

amely létrejött egyrészről **Budapest Főváros Önkormányzata** (1052 Budapest Városház utca 9-11. ─ adószám: 15735636-2-41; törzskönyvi azonosítószám: 735638; statisztikai számjel: 15735636-8411-321-01, képviseli: Tarlós István főpolgármester), mint Támogató, másrészről ………………………………………….., mint Támogatott között alulírott napon és helyen az alábbi feltételek szerint:

1. Támogató kijelenti, hogy Budapest Főváros Közgyűlése 37/2013. (V.10.) számú, Budapest főváros építészeti örökségének fővárosi helyi védelméről szóló rendelete a rendelet hatálya alá tartozó épületek, épületegyüttesek, azok szűkebb környezete, illetve tartozékaik felújítása, rekonstrukciója érdekében végzett beruházás (a továbbiakban: munka) segítésére „Építészeti Értékvédelmi Támogatást” hozott létre, melynek célja az eredeti részek felújítása, restaurálása, visszaállítása.
2. Az 1. pontban rögzített célok megvalósulásának elősegítése érdekében a Támogató pályázatot tett közzé. A pályázatra Támogatott érvényes, a pályázati feltételeknek megfelelő pályázatot nyújtott be. Budapest Főváros Közgyűlése …… határozatával Támogatott pályázatát eredményesnek nyilvánította és Támogatott részére **…………….. Ft** azaz…………………..forint összegű támogatást ítélt meg, melyet jelen Megállapodás alapján a munkák elvégzését és elszámolását követően egy összegben folyósít a Támogatott ……..**pénzügyi intézménynél** vezetettalábbi számú számlájára: ……………………………
3. A támogatás összege vissza nem térítendő.
4. A támogatási összeget a Támogató jelen Megállapodásban foglaltak teljesítését igazoló, a 17. pontban részletezett jegyzőkönyv kiállítását követően, a 18. pontban részletezett elszámolás benyújtásától számított 30 napon belül utalja át egy összegben a Támogatott által megjelölt számlaszámra.
5. A támogatás összegét Támogatott kizárólag a **Budapest ……. kerület, ……………... szám alatti**, **…………**. **hrsz.-ú** ingatlannal összefüggésben és kizárólag az alábbi munkák elvégzéséhez használhatja fel:

A pályázaton elnyert támogatás a ......................... fordítható. A 7. pont szerinti határidőre el kell készülnie a .........................……………………………………. …………………………………………………………………………………………………………………………….........................................................................................................................................

1. Támogatott vállalja, hogy a fent megnevezett munka megkezdése előtt írásban értesíti a Főpolgármesteri Hivatal Városépítési Főosztályát. A fenti értesítést követően – de még a munka megkezdése előtt – a Támogató és Támogatott a helyszínen, az említett munka tárgyában szakmai egyeztetést végez. A szakmai egyeztetésnél helyszíni jegyzőkönyv felvételére kerül sor. Támogatott vállalja, hogy a helyszíni szemle során a jegyzőkönyvben rögzített szakmai iránymutatást a munka során betartja.
2. Az 5. pontban megjelölt munka elvégzésének határideje: a Megállapodás hatályba lépésétől számított egy év.
3. Jelen Megállapodás határozott időre jön létre és a felek szerződésszerű teljesítésével szűnik meg.
4. Amennyiben a munka végzése során a körülményekből arra lehet következtetni, hogy a teljesítés a 7. pontban megjelölt határidőre nem fog megtörténni, Támogatott köteles erről Támogatót haladéktalanul értesíteni, és a határidő módosítását írásban kezdeményezni. Támogatott jelen Megállapodás aláírásával tudomásul veszi, hogy a munka elvégzése határidejének módosítására csak egy alkalommal és legfeljebb egy évvel való meghosszabbítására csak jelen Megállapodás módosításával van lehetőség, és a határidő ismételt elmulasztása esetén a Támogató jogosult a jelen megállapodást azonnali hatállyal felmondani.
5. Támogatott kötelezettséget vállal arra, hogy a kivitelezéshez szükséges saját erőt, mint a megítélt támogatás és a megvalósításhoz szükséges összeg különbségét, a pályázat megvalósításához biztosítja.
6. Támogatott kötelezettsége – a pályázati felhívásban szereplő engedélyeken túl – a munka elvégzéséhez szükséges minden hatósági engedély és hozzájárulás beszerzése. A Támogató jogosult azonnali hatállyal felmondani a Megállapodást, ha a munka elvégzése azért nem valósul meg határidőre, mert a Támogatott nem tudja biztosítani a szükséges hatósági engedély vagy hozzájárulás beszerzését.
7. Támogatott kötelezettséget vállal arra, hogy a munkát az általa benyújtott pályázati dokumentáció részét képező műszaki dokumentációban rögzített tartalommal, szükség esetén a Támogató szakmai iránymutatása szerint, ezek betartásával végzi el.
8. Amennyiben a munka végzése során a körülményekből arra lehet következtetni, hogy a teljesítés nem a jelen Megállapodásban foglaltaknak és a Támogató szakmai iránymutatásának megfelelően fog megtörténni, Támogató a Megállapodást azonnali hatállyal felmondhatja.
9. Támogatót az 5. pontban megjelölt munka időtartama alatt széleskörű ellenőrzési jog illeti meg.

Ennek keretében jogosult különösen:

* a munka állását bármikor megtekinteni;
* minden olyan okiratba, bizonylatba betekinteni, amely a Megállapodás teljesítését érinti, építési napló vezetése esetén abba betekinteni.

1. Támogatott köteles az elkészült munkát a műszaki átadás-átvétel előtt írásban bejelenteni a Városépítési Főosztálynak ellenőrzés céljából. Támogató jelen pontban foglalt ellenőrzése során az elkészült munka megfelelőségét az építészeti értékek védelmének szempontjait tekintve ellenőrzi.
2. A kivitelezés és a beépített anyagok nem megfelelő minőségéért minden felelősség a Támogatottat terheli.
3. A munka lezárását (amely a munka elvégzését követően a 18. pontban jelölt elszámolást jelenti) megelőzően, és az esetleges szükséges további utóellenőrzéseket követően a Támogató jegyzőkönyvet állít ki arról, hogy jelen Megállapodásban vállalt kötelezettségeinek a Támogatott maradéktalanul eleget tett.
4. A támogatott munka megvalósulását követően a támogatás cél szerinti felhasználásáról a Támogatottnak a kivitelező által a kivitelezés kapcsán kiállított, legalább a támogatás összegét elérő, számla alapján kell elszámolnia a Támogatóval a munka jelen Megállapodásban foglaltaknak megfelelő elvégzéséről szóló jegyzőkönyv felvételét követően, legkésőbb 30 naptári napon belül. Az elszámolásnak tartalmaznia kell:

* a számlát kiállító céggel kötött vállalkozási szerződés másolatát
* a támogatott munkáról szóló számlamásolatokat, feltüntetve: ”a számla tartalmazza a támogatás összegét”
* a támogatott munkáról szóló számlarészletezőt
* a Támogatott és az általa igénybe vett kivitelezők közötti műszaki átadás-átvételi jegyzőkönyvet
* a számla kifizetését igazoló átutalási megbízást, vagy készpénzfizetési számlát

Az eredeti számlán fel kell tüntetni:

* „A számla az Építészeti Értékvédelmi Támogatás 2015 elszámolásához került felhasználásra”
* Támogatott aláírása, pecsétje

A számlamásolaton fel kell tüntetni:

* „A számlamásolat az eredetivel mindenben megegyező”
* Támogatott aláírása, pecsétje
* Megállapodás iktatószáma

A számla kizárólag a Megállapodásban szereplő, támogatott munka elvégzéséhez szükséges építési anyagról és annak kivitelezéséhez kapcsolódó munkadíjról szólhat.

A számlán megrendelőként csak a Támogatott szerepelhet.

1. E Megállapodásnak az együttműködési, tájékoztatási, értesítési és ellenőrzés-tűrési és elszámolási kötelezettségre vonatkozó rendelkezéseinek (6., 10., 14., 15., 18. pontok) Támogatott által történő megszegése esetén Támogató jogosult a Magállapodást azonnali hatállyal felmondani.
2. A Megállapodás mellékletei:

* Fotódokumentáció az ingatlan 2015. szeptemberi állapotáról.
* A benyújtott teljes pályázati dokumentáció, amely fizikai értelemben nem kerül csatolásra jelen Megállapodáshoz.

1. Támogatott vállalja, hogy amennyiben az elkészült munkáról sajtónak vagy más szervnek nyilatkozatot tesz, ennek során megjelöli, hogy „a munka a Budapest Főváros Önkormányzatának Építészeti Értékvédelmi Támogatás támogatásával készült el”.
2. Jelen Megállapodásban nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.
3. Záró rendelkezések:

* A jelen megállapodás hatályba lépésének napja megegyezik a Szerződő Felek közül az utolsóként aláíró aláírásának napjával.
* Jelen Megállapodás 4 oldalon, 6 egymással mindenben megegyező példányban készült.
* Szerződő felek jelen Megállapodást, mint akaratukkal mindenben megegyezőt, gondos tanulmányozás és értelmezés után, helybenhagyólag aláírásukkal látják el.

Budapest, 2016. ………… Budapest, 2016. …………..

|  |  |
| --- | --- |
| ..............................................................  Támogató  Budapest Főváros Önkormányzata  a főpolgármester megbízásából  Finta Sándor  főosztályvezető  Városépítési Főosztály | ..........................................................  Támogatott |

A pénzügyi ellenjegyzést végezte:

Budapest, 2016. ………………….

...................................................................

Verő Tibor

főosztályvezető

Budapest Főváros Főpolgármesteri Hivatal

Pénzügyi Főosztály